Jabarkan Lihat juga:- dari Anglo Chinese School, Klang dalam bahasa melayu

Sekolah Menengah Kebangsaan Methodist (ACS)

Asal-usul - Bermula pada 1893 dari usaha tauke Cina yang ingin mendapatkan pendidikan Inggeris untuk anak-anak mereka. Pegawai Daerah Mr. Walter W. Skeat berusaha mendapatkan bantuan. Bermula di rumah Penghulu Mohid dengan jumlah pelajar 14 orang maka lahirlah sekolah aliran Inggeris pertama di Selangor.

1893-1910 an -  Dua tahun beroperasi sebagai sekolah swasta dan beroperasi dengan pembiayaan daripada sumbangan orang ramai. Pada 1896 diambil alih oleh kerajaan dan pada tahun 1915 sekolah diletakkan di bawah pentadbiran mubaligh Methodist Episcopal Mission dengan En. Lim Chin Kheng sebagai Guru Besar pertama.

1920 an - Pada Julai 1920 sekolah telah terbakar dan memusnahkan hampir keseluruhan bangunan. Pada 16 Julai 1921, sebuah bangunan baru di Jalan Raya West dibuka dan dirasmikan oleh En. Oliver Marks (Residen Selangor) dihadiri bersama Sultan Selangor Sultan Alaeddin Sulaiman Shah ibni Raja Muda Musa.

1922 - Kumpulan pelajar pertama telah menduduki "Senior Cambridge Exams".

1930 an - Perkembangan semakin pesat.

1940 an - Apabila Perang Dunia Kedua meletus di Asia Tenggara, bangunan sekolah digunakan sebagai ibu pejabat, rumah sakit dan mahkamah oleh pihak Jepun. Pihak Jepun membuka semula sekolah pelajar wajib mempelajari bahasa Jepun(Nippon-Go)

1946-1949 - Selepas pendudukan Jepun, sekolah beroperasi sebagai hospital oleh tentera British. Kemudian ua berfungsi semula dan pada 1948, pengajaran sains dapat dikendalikan di sekolah.

1960 an hingga kini - Sekolah terus berkembang dengan berbagai bidang akademik, sukan dan permainan. Pada 1961 bangunan tiga tingkat mula dibina mengandungi 11 bilik darjah, sebuah bilik guru, pejabat, perpustakaan dan Dewan Kuliah. Pada 1980, tingkatan Enam dimulakan. pada 1996, mata pelajaran Rekacipta mula ditawarkan. Pada tahun 1997, nama sekolah rendah ditukar kepada Sekolah Kebangsaan (SK) Methodist ACS Klang, manakala nama sekolah menengah tidak mengalami sebarang perubahan. Pada tahun 2001, mata pelajaran Teknologi Maklumat dimulakan.